ይህ ለ27ኛ ጊዜ ተከበረው የግንቦት 20 የድል በዓል የኢትዮጵያ ብሔር፤ ብሔረሰቦችና ህዝቦች ባለፉት ሥርዓቶች መብታቸው ተነፍጎ ማንነታቸው ተሽሮ በጭቆና ስር ይዟቸው የነበረውን አገዛዝ በመቃወም ሥርዓቱን የገረሰሱበትና ለዛሬ ማንነታቸው ዋስትና ያረጋገጡበት የዴሞክራሲ ሥርዓት የዘረጉበት የሠላም፤፤የነጻነትና የልማት ዕለት በመሆን በመላው የሃገሪቱ ክፍሎች እየተከበረ ይገኛል። ታዲያ በጅግጅጋ ሰይድ መሀመድ አዳራሽ በተከበረው 27ኛው የግንቦት 20 የድል በዓል በመጀመሪያ ንግግር ያደረጉት የኢ.ሶ.ክ.መ.ፕሬዝዳንት ክቡር አቶ አብዲ መሀሙድ ኡመር በአዳራሹ ለተገኙት የበዓሉ ታዳሚዎች እንኳን አደረሳችሁ ካሉ በኋላ ግንቦት 20 ለኢትዮጵያዊያን ብሔር ፣ ብሔረሰቦች እና ህዝቦች የነጻነት እና የማንነታቸው ማረጋገጫ ዋስትና ቀን እንደሆነ ገልጸው ግንቦት 20 ማለት ለኢትዮጵያ ሶማሌ ህዝብም ሠላምና የልማት ዋስትና ማለት መሆኑን ገልጸዋል። የኢትዮጵያ ሶማሌ ህዝብም እንደሌሎች ወንድም ብሔሮች የራሱን መብትና ነጻነት አግኝቶ ዛሬ ያለበትን ሠላም ፣ ልማትና ብልጽግና የተጎናጸፈበት ቀን ነው ብሏል ፕሬዝዳንቱ።
